Radža Ampato salos

Radža Ampato salos ( 'Keturių karalių salos') – salynas Indonezijoje, prie šiaurės vakarinio Naujosios Gvinėjos salos (Paukščio Galvos pusiasalio) galo, ties pusiauju. Sudaro ~1500 salų, salelių, seklumų ir rifų. Sudaro Vaigeo, Misoolo, Salavačio, Batantos, Kofiau salos ir daug smulkesnių salų ir salelių. Plotas – 8034 km². Nuo Naujosios Gvinėjos Radža Ampato salas skiria Dampiro sąsiauris, kartais laikomas Azijos ir Okeanijos riba.

Būdingi drėgnieji atogrąžų miškai, pasižymintys didele biologine įvairove ir endeminių rūšių gausa.„Vogelkop-Aru lowland rain forests“. Terrestrial Ecoregions. World Wildlife Fund. Aplink salas – labai rūšimis turtingi koraliniai rifai (didžiausia jūrinė biologinė įvairovė pasaulyje).Doubilet, David. „Ultra Marine: In far eastern Indonesia, the Raja Ampat islands embrace a phenomenal coral wilderness“. National Geographic, September 2007.

Salos priklauso Pietvakarių Papua provincijai, patenka į Radža Ampato ir Sorongo regencijas. Vietos gyventojai vartoja daugiausia Radža Ampato–Pietų Halmaheros grupės austroneziečių kalbas (vaigėjų, salavačių, majų, bigų, matbatų). 2022 m. salose gyveno >66 tūkst. gyventojų.Badan Pusat Statistik, Jakarta, 2023. Pagrindinės gyvenvietės – Vaisajus, Arefis, Sailolofas, Vaigama. Plėtojamas turizmas.

 Šaltiniai 

Kategorija:Indonezijos salos